অবসরে যাওয়ার পর রায় লেখা যাবে কি না তা নিয়ে সাংবিধানিক ও আইনি ব্যাখ্যায় পরে আসছি। আগে এর যৌক্তিকতা কতখানি তা নিয়েই কথা বলার চেষ্টা করবো। একজন ব্যক্তি যদি কোন কারণে কর্মচ্যুত হন বা কর্মে ইস্তফা দেন বা অবসর গ্রহণ করেন তাহলে তিনি আর কর্মে নেই বলেই বিবেচিত হবেন। তাই অবসরকালীন সময়ে তার কাজের যেমন বৈধতা থাকে না, তেমনিভাবে কোন কাজ করতেও তিনি বাধ্য নন বা তার কোনো দায়বদ্ধতাও নেই। তাই দায়দায়িত্বহীন কোনো লোক দিয়ে আদালতের রায়ের মত কোনো গুরুত্বপূর্ণ কাজ কোনোভাবেই বৈধ হওয়ার সুযোগ আছে বলে দৃশ্যত মনে হয় না।